Diari Oficial de la Generalitat Valenciana


Sumari del DOGV 7868, del 08-09-2016 (2016/6817)

Notificació de la sentència dictada en el procediment de guarda i custòdia número 1547/2015.
--------------------------------------------------------------------------------------------

### Dades del document

Número de DOGV
:   7868

Data del DOGV
:   08-09-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/6817


Organisme emissor
:   Jutjat de Primera Instància Número 5 de Dénia

Tipus de document
:   Edicte

Notificació de la sentència dictada en el procediment de guarda i custòdia número 1547/2015. [2016/6817]  
Assumpte civil 001547/2014  
  
Judici de família, guarda, custòdia o aliments de fills menors no matrimonials no consensuats número 001547/2014.  
Part demandant: María Bella Díaz Díaz.  
Part demandada: Guy Remi Vanneste.  
Sobre guarda, custòdia o aliments de fills menors no matrimonials no consensuats.  
En el judici a què es fa referència s'ha dictat la resolució que té el text que, literalment, és com segueix:  
  
«Sentència número 196/2015  
Dénia, 20 d'octubre de 2015  
Marisa Fayos Bonell, magistrada jutgessa titular del Jutjat de Primera Instància número 5 dels de Dénia i partit, he vist aquestes actuacions de guarda i custòdia número 1547/2014, promogudes a instàncies de María Bella Díaz Díaz, representada pel procurador dels tribunals Alejandro Sánchez Sánchez, i assistida pel lletrat Juan Poch Fernández, contra Guy Remi Vanneste, declarat en rebel·lia i sent-ne part el ministeri fiscal, amb l'advocat fiscal Ricardo Calatayud en la representació que exerceix.  
«Dispositiva  
Estime de forma parcial la demanda promoguda a instàncies de María Bella Díaz Díaz, representada pel procurador dels tribunals Alejandro Sánchez Sánchez i assistida pel lletrat Juan Poch Fernández, contra Guy Remi Vanneste, declarat en rebel·lia i sent-ne part el ministeri fiscal advocat fiscal Ricardo Calatayud en la representació que exerceix, i dispose:  
1. Pel que fa a la pàtria potestat: que ambdós progenitors seran titulars de la pàtria potestat dels menors [...] nascut el 4 d'agost de 2002 i [...] nascut el 22 de març de 2004,  
2. S'atribueix a la mare la guarda i custòdia dels menors.  
  
3. Pel que fa al règim de visites a favor del pare: mentre el pare residisca a l'estranger, es fixa un règim flexible de manera que quan puga viatjar a Espanya, podrà estar en companyia dels fills menors almenys tres dies consecutius, havent d'avisar prèviament la mare amb una setmana d'antelació i respectant en tot cas l'horari escolar i les seues activitats.  
El pare podrà estar amb els menors la meitat de les vacances escolars d'estiu, Setmana Santa i Nadal. Aquests períodes es repartiran entre els progenitors atenent a les vacances escolars, que es computaran des de l'endemà de la finalització de les classes, començant el període a les 10.00 hores de l'esmentat dia, i finalitzant a les 20.30 hores del dia anterior al començament del període escolar, corresponent a la mare la primera meitat d'aquests períodes els anys imparells i la segona en els anys parells.  
En tot cas, totes les vacances seran repartides entre ambdós progenitors en dos períodes iguals, que se gaudiran de forma alternativa anualment.  
4. Pel que fa a la pensió d'aliments a favor dels fills, el pare pagarà la suma de 250 euros mensuals en favor de cada un; cosa que suma un total de 500 euros mensuals.  
Aquesta suma s'actualitzarà d'acord a l'IPC, publicat per l'Institut Nacional d'Estadística i altre organisme que el substituïsca, i haurà de ser ingressada en els primers cinc dies de cada mes en el compte que la mare indique al pare.  
Així mateix, les despeses extraordinàries hauran de ser pagades a mitges per cada progenitor. En tot cas, les despeses necessàries d'educació i formació no cobertes pel sistema educatiu i les de salut no cobertes per la Seguretat Social o per qualsevol altra mutualitat o organisme al qual pogueren estar afiliats els fills menors hauran de ser sufragats per meitat.  
Hauran de comunicar-se mútuament els progenitors l'existència d'aquests amb anterioritat al seu pagament.  
5. Si no hi ha acord entre els progenitors, que haurà de constar per escrit, els menors [...] i [...] no podran eixir del territori nacional sense l'autorització judicial prèvia.  
A aquest efecte, hauran de lliurar-se els oportus oficis a les forces i cossos de seguretat de l'Estat perquè vetlen pel compliment del que s'ha acordat ací.  
Pel que fa a les costes processals, no cal pronunciar-s'hi.  
Contra la meua sentència es pot interposar un recurs d'apel·lació davant de l'Audiència Provincial d'Alacant, que s'interposarà dins del termini de 20 dies des que es notifique a les parts.  
Així ho ordena i firma el jutge. En done fe.»  
  
Atés que es desconeix el domicili o la residència actuals de la part demandada, per diligència d'ordenació d'1 de setembre de 2016, el lletrat de la Administració de justícia, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis dels jutjats i el Diari Oficial de la Comunitat Valenciana per a portar a efecte la diligència de notificació de la sentència.  
  
Dénia, 1 de setembre de 2016.- La lletrada de l'Administració de Justícia: Paloma Viñas Tormo.